
ประกาศองค์การบริหารส่วนตำบลเสาเภา
เรื่อง  งดเก็บค่าบริการค่าธรรมเนียมเก็บขนขยะมูลฝอย 
************************************************


ตามที่ องค์การบริหารส่วนตำบลเสาเภา ได้อำนวยความสะดวกออกบริการเก็บเงิน ค่าธรรมเนียมเก็บขนขยะมูลฝอยในเขตพื้นที่ตำบลเสาเภาเป็นประจำทุกเดือน  ด้วยปรากฏว่าในขณะนี้มีพนักงานขององค์การบริหารส่วนตำบลเสาเภาได้ติดเชื้อไวรัสโคโรนา ๒๐๑๙ (โควิด-๑๙) ประกอบกับกระทรวงสาธารณสุขได้ประกาศให้ไวรัสโคโรนา ๒๐๑๙ (โควิด-๑๙) เป็นโรคติดต่ออันตรายและมีแนวโน้มจะทวีความรุนแรงขึ้น  เพื่อเป็นการลดความเสี่ยงในการแพร่ระบาดของเชื้อไวรัสดังกล่าว และสอดรับกับนโยบายการเฝ้าระวังและการป้องกันการแพร่ระบาดของเชื้อไวรัส องค์การบริหารส่วนตำบลเสาเภาจึงขอปิดสถานที่ทำงานและให้ข้าราชการ ลูกจ้างประจำ พนักงานจ้างตามภารกิจและพนักงานจ้างทั่วไป หยุดปฏิบัติหน้าที่เป็นเวลา ๓ วัน ตั้งแต่วันที่ ๑  - ๓ เดือนธันวาคม ๒๕๖๔ และจะเปิดทำการในวันอังคารที่ ๗ ธันวาคม ๒๕๖๔ นั้น


องค์การบริหารส่วนตำบลเสาเภา จึงของดเก็บค่าบริการค่าธรรมเนียมเก็บขนขยะมูลฝอย  ประจำเดือนธันวาคม ๒๕๖๔ เป็นเวลา ๑ เดือน 


จึงประกาศให้ทราบโดยทั่วกัน

ประกาศ ณ วันที่ ๒๐ เดือนธันวาคม พ.ศ. ๒๕๖๔                                                                                     



                     (ลงชื่อ) 





        (นายสุรศักดิ์  วงษ์อำไพวรรณ)
                                        ปลัดองค์การบริหารส่วนตำบลเสาเภา  ปฏิบัติราชการแทน

           นายกองค์การบริหารส่วนตำบลเสาเภา
